கேள்வி: பதம் (சொல் விளக்கம்) பற்றி நீங்கள் என்ன அறிந்துள்ளீர்கள்?
பதில்: பதம் என்னும் சொல் பல பொருள்களை உணர்த்தும். அவை பதம் செழ்தலோடு தொடர்புடையவை. * பதம் செய்த உணவு : பதம் என்னும் சொல் சங்ககாலத்தில் சமைத்த தானிய உணவோடு சேர்த்து உண்ணப் பயன்படுத்தப்படும் குழம்பு, பொறியல் முதலான கூட்டுப் பொருள்களை உணர்த்தப் பயன்படுத்தப்பட்டது. பெருஞ்சோற்று மிகுபதம் வரையாது கொடுத்தோய் (புறநானூறு 1-16).இதனை இக்காலத்தில் பதார்த்தம் என வழங்குகிறோம். அர்த்தம் எனும் சொல் பாதி என்னும் பொருளைத் தரும். பதம் பாதி, அதனோடு சேரும் அர்த்தம் பாதி என அமைவது பதார்த்தம். * நடத்தை : பதமாக நடந்துகொள்ளுதல் "எண் பதத்தான் ஓரா முறை செய்யா மன்னவன் தன் பதத்தால் தானே கெடும்". (திருக்குறள் 548), எண்பதத்தான் பண்புடைமை "எண்பதத்தால் எய்தல் எளிது என்ப யார்மாட்டும் பண்புடைமை என்னும் வழக்கு" (திருக்குறள் 991) * தனிசொல் : பெயராகவோ, வினையாகவோ, பகுபத உறுப்புக்கள் அமைந்து விளங்கும் சொல். நன்னூல் தனிச்சொல்லைப் பதம் எனக் குறிப்பிடுகிறது. : நெல்லை உணர்த்தும் சொற்களில் ஒன்று சொல். : நெல்லைப் பதப்படுத்தி ஆக்கும் சோறும் பதம் எனப்படும். : தமிழ்ச்சொல்லைப் பகுதி, விகுதி என்றெல்லாம் பதப்படுத்திக் காட்டுவது நன்னூலிலுள்ள பதவியல். : இந்த வகையில் பதம் என்பது தமிழ்ச்சொல். இதனை வடமொழி ஆர்வலர் வடசொல் என்பர்.